**НАЦРТ**

 На основу члана 116.става 5. Закона о основама система образовања и васпитања ("Сл. гласник РС", бр. 88/2017, 27/2018 - др. закон, 10/2019, 27/2018 - др. закон и 6/2020) и члана 40 став 1 тачка 10 Статута општине Велико Градиште („Службени гласник општине Велико Градиште“, број 2/19 ), на предлог Општинског већа општине Велико Градиште,

 Скупштина општине Велико Градиште на својој седници одржаној дана .2021 . године, донела је,

**РЕШЕЊЕ**

**О РАЗРЕШЕЊУ И ИМЕНОВАЊУ ЧЛАНОВА ШКОЛСКОГ ОДБОРА**

**ОСНОВНЕ ШКОЛЕ „ИВО ЛОЛА РИБАР “ ВЕЛИКО ГРАДИШТЕ**

**Члан 1.**

**Разрешавају се** дужности чланови Школског одбора Основне школе „ Иво Лола Рибар “ Велико Градиште:

1. **Ненад Милeнковић из Великог Градишта ,улица Синђелићева бр.14**, представник ЈЛС**.**
2. **Тања Стојићевић из Острова** представник ЈЛС.

**Члан 2.**

**Именују се з**а чланове Школског одбора Основне школе„ Иво Лола Рибар “ Велико Градиште:

**1.Предраг Илић** из Кусића представник ЈЛС**,**

**2. Душан Антић** из Великог Градишта, Рамска бр.16, представник ЈЛС.

**Члан 3.**

Изборни период именованог члана траје до истека мандата органа управљања.

**Члан 4.**

Решење ступа на снагу даном доношења, а објавиће се у „Службеном гласнику општине Велико Градиште“.

***О б р а з л о ж е њ е***

Одредбама чл. 116. Закона о основама система образовања и васпитања ("Сл. гласник РС", бр. 88/2017, 27/2018 - др. закон, 10/2019, 27/2018 - др. закон и 6/2020) прописано је да орган управљања установом има девет чланова укључујући и председника. Чланове органа управљања установе именује и разрешава Скупштина јединице локалне самоуправе.

Орган управљања установе чине по три представника запослених, родитеља и јединице локалне самоуправе. Чланове органа управљања из реда запослених предлаже васпитно образовно, односно наставничко веће, из реда родитеља - савет родитеља, тајним изјашњавањем.

Основна школа „Иво Лола Рибар“ Велико Градиште поднела је захтев за разрешење чланова школског одбора, Основне школе „Иво Лола Рибар“ Велико Градиште, Тање Стојићевић и Ненада Миленковића, представника ЈЛС. Именовани представници ЈЛС су родитељи ученика који похађају ОШ. „Иво Лола Рибар“у Великом Градишту.

Дете Тање Стојићевић, С.С. је ученик петог разреда, док је дете Ненада Миленковића, Ј.М. ученица првог разреда.

Чланом 116. става 9 тачка 2.Закона о основама система образовања и васпитања ("Сл. гласник РС", бр. 88/2017, 27/2018 - др. закон, 10/2019, 27/2018 - др. закон и 6/2020) прописано је да за члана органа управљања не може да буде предложено ни именовано лице које би могло да заступа интересе више структура (родитеља,односно других законских заступника, запослених у установи, представника јединице локалне самоуправе, осим чланова синдиката

На основу напред наведеног стекли су се услови да Одељење за друштве делатности и заједничке послове а на основу члана 116. став 5. Закона о основама система образовања и васпитања ("Сл. гласник РС", бр. 88/2017, 27/2018 - др. закон, 10/2019, 27/2018 - др. закон и 6/2020) достави Нацрт Решења о разрешењу и именовању чланова школског одбора основне школе „Иво Лола Рибар“из Великог Градишта, Општинском Већу општине Велико Градиште, ради упућивања предлога Скупштини општине Велико Градиште за доношење решења као у диспозитиву.

ПОУКА О ПРАВНОМ ЛЕКУ: Против овог решења може се поднети тужба Управном суду у Београду у року од 30 дана од достављања решења

 **ОБРАЂИВАЧ:**

 **ОДЕЉЕЊЕ ЗА ДРУШТВЕНЕ ДЕЛАТНОСТИ И ЗАЈЕДНИЧКЕ ПОСЛОВЕ**